ได้มีโอกาสลองมาร้านนี้ครับ เพิ่งเปิดปี 2557 นี่เอง
พูดถึงร้านก่อนละกัน ร้านอยู่ตรงเส้นตัดใหม่ไปทางแยกป่าขาม สังเกตุร้านง่ายครับ ภายในร้านสะอาดดี อุปกรณ์การกินก็สะอาด มีน้ำดื่มบริการฟรี

มาถึงอาหารกันเลย ร้านนี้อาหารหลักเค้าคือ เย็นตาโฟ ครับ ชื่อร้านก็บอกอยู่แล้ว แต่มีให้เลือกทานหลายอย่าง เช่น ข้าวซอย ขนมจีน แหนมเนือง หลายอย่างครับ ก็เลยลองสั่งเย็นตาโฟทะเลรวมมาครับ ชิมคำแรกโดยที่ไม่ปรุง ผมว่ารสชาตไม่ปรุงก็โอเคนะ แต่ไม่จัดจ้านเท่าไหร่ เส้นเหนียวนุ่มลวกได้สุกกำลังดีเลย ลูกชิ้นปลา ให้มาหลายอย่างเลยครับ ที่สำคัญไม่คาว กุ้งก็ตัวพอดีไม่ใหญ่มากไม่เล็กมาก เกี๊ยวกรอบก็กรอบอร่อย ผักก็ลวกกำลังดีเลย แต่รสชาตของน้ำซุปเย็นตาโฟยังไม่กลมกล่อมเท่าไหร่ ให้แค่ 3 ดาว

ของทานเล่นผมสั่งปอเปี๊ยะทอดมาลองทานดู อร่อยครับ อันนี้ใครมาต้องสั่งมากินนะ กรอบมาก ไม่มัน ทอดได้พอดีเลย แต่ใส้ใส่หมูน้อยไปหน่อย น้ำจิ้มอร่อย

ส่วนน้ำเงี้ยวผมสั่งมาแต่น้ำไม่ได้ทานขนมจีน ชิมแล้วผมว่ายังไม่ค่อยเท่าไหร่ ไม่เข้มข้น ส่วนข้าวซอยไม่ได้สั่ง ใครได้แวะไปลองสั่งข้าวซอยแล้วมารีวิวให้บ้างนะครับ ยังไงแวะลองไปชิมกันดู รวมๆแล้วผมให้ 4ดาวละกัน